Държавен вестник, бр. 84, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  84
Раздел III
Финансови условия
Чл. 10. Финансова помощ по реда на тази 
наредба се предоставя в рамките на наличните 
средства по ПРСР 2014 – 2020 г. под формата 
на възстановяване на действително направени 
и платени допустими разходи.
Чл. 11. (1) Финансовата помощ за одобре-
ни проекти е в размер 50 на сто от общия 
размер на допустимите за финансово подпо-
магане разходи за проекти, представени от 
микро-, малки или средни предприятия, а за 
проекти, представени от големи предприятия, 
финансовата помощ е в размер на 40 на сто от 
общия размер на допустимите за финансово 
подпомагане разходи.
(2) Финансовата помощ за общите разходи 
по чл. 30, ал. 1, т. 11 по проекта и за заку-
пуване на земя, сгради и друга недвижима 
собственост се определя съгласно съответното 
процентно съотношение по ал. 1.
Чл. 12. Разликата между пълния размер 
на допустимите за финансово подпомагане 
разходи и размера на финансовата помощ се 
осигурява от кандидата, като участието на 
кандидата може да бъде само в парична форма.
Чл. 13. (1) Минималният размер на общите 
допустими разходи за един проект е левовата 
равностойност на 15 000 евро.
(2) Максималният размер на общите до-
пустими разходи по подмярката за целия 
период на прилагане на ПРСР 2014 – 2020 г., 
включително при кандидатстване с интег-
риран проект за един кандидат, е левовата 
равностойност на 3 000 000 евро.
(3) Максималният размер на общите до-
пустими разходи по подмярката за проекти за 
колективни инвестиции, представени от групи 
или организации на производители по чл. 7, 
ал. 1, т. 2, включително при кандидатстване с 
интегриран проект за целия период на прила-
гане на ПРСР 2014 – 2020 г. за един кандидат, 
е левовата равностойност на 3 000 000 евро.
(4) Максималният размер на общите до-
пустими разходи по подмярката за периода 
на прилагане на ПРСР 2014 – 2020 г. не може 
да надвишава размера, посочен в ал. 2 и 3, за 
кандидатите и/или ползвателите по чл. 7, ал. 1, 
които помежду си са предприятия партньори 
и/или свързани предприятия по смисъла на 
Закона за малките и средните предприятия.
Чл. 14. Финансовата помощ по проект 
може да бъде изплащана авансово, междинно 
и окончателно.
Чл. 15. (1) Допустимо е авансово плаща-
не в размер до 50 на сто от стойността на 
одобрената финансова помощ по проекта и 
се изплаща при условията и по реда на склю-
чения договор.
(2) Авансово плащане се допуска, при 
условие че неговият размер надвишава 10 на 
сто от стойността на одобрената финансова 
помощ по проекта. Авансово плащане е до-
пустимо не повече от един път за периода на 
изпълнение на проекта.
(3) Авансово плащане може да бъде заявено 
не по-късно от шест месеца преди крайната 
дата за изпълнение на инвестицията по склю-
чения договор за отпускане на финансовата 
помощ.
(4) Когато се изплаща авансово плащане, 
се изисква представяне от ползвателя на 
безусловна и неотменима банкова гаранция 
в полза на РА в размер 100 на сто от стой-
ността на авансовото плащане или договор 
за поръчителство, с който най-малко двама 
поръчители, всеки от които се задължава пред 
кредитора РА да отговаря за изпълнението на 
задължението по авансовото плащане на длъж-
ника – ползвател на помощта, в размер 100 
на сто от стойността на авансовото плащане.
(5) Поръчителят по ал. 4 трябва да отговаря 
на следните условия:
1. да е юридическо лице – търговец по 
смисъла на чл. 1, ал. 2 от Търговския закон, 
и да е вписан в търговския регистър;
2. да е регистриран и да извършва търговска 
дейност най-малко три години преди датата 
на подаване на заявката за авансово плащане;
3. да няма изискуеми задължения към 
Държавен фонд „Земеделие“;
4. да няма изискуеми публични задължения 
към държавата;
5. да не е в открито производство по несъс-
тоятелност и да не е обявен в несъстоятелност;
6. да не е в производство по ликвидация;
7. двадесет и пет на сто от размера на собст-
вения му капитал, отразен във финансовите 
отчети от последната приключена финансова 
година и/или последното приключило триме-
сечие, преди подаване на заявката за авансово 
плащане да е равен или по-голям от 100 на 
сто от стойността на искания аванс;
8. двадесет на сто от размера на приходи-
те му от продажби за последната финансова 
година да е по-голям или равен на 100 на сто 
от стойността на искания аванс.
(6) При изчисляването на размера на 
собствения капитал по ал. 5, т. 7 РА изключва 
поетите задбалансови и условни задължения 
на поръчителя, като в тях не се включват 
обезпечения по кредити и по други задълже-
ния, които са отразени в баланса.
(7) Когато едно лице е поръчител на повече 
от един ползвател по ПРСР 2014 – 2020 г., по-
ръчителят трябва да отговаря на условията по 
ал. 5 и 6 за всеки договор за поръчителство, 
като общият размер на обезпечените вземания 
за авансови плащания по сключените между 
съответния поръчител и РА договори за поръ-
чителство не може да надхвърля 3 000 000 лв.
(8) Разплащателната агенция не сключва 
договор за поръчителство с лице, за което ус-
танови, че не може да изпълни задължението 
по авансовото плащане на длъжника – полз-
вател на помощта, в размер 100 на сто от 
стойността на авансовото плащане.